Beloning uitgeloof na pa in kaping sterf | Maroela Media
Die polisie in KwaZulu-Natal het 'n beloning uitgeloof vir inligting oor 'n kaping in Chatsworth waartydens 'n pa en seun gekaap en die pa doodgeskiet is.
Maj. Thulani Zwane, woordvoerder van die polisie, het gesê 'n beloning van R20 000 is uitgeloof vir inligting wat sal lei tot die inhegtenisneming en vervolging van die verdagtes wat Shaik Hoosen (60) tydens 'n kaping doodgeskiet het.
Volgens Zwane was Hoosen en sy seun op 4 Maart op pad werk toe, toe hulle 'n Toyota Corolla in die pad sien staan het. Hoosen het stadiger begin ry toe twee gewapende mans uit die Corolla gespring het en Hoosen se motorvensters stukkend geslaan het. Een van die gewapende mans het Hoosen se seun uit die motor gepluk terwyl die ander gewapende man Hoosen geskiet het. Hoosen kon daarin slaag om 'n ent te ry voordat hy dood is. Sy seun kon daarin slaag om te ontsnap.
Die gewapende mans het Hoosen se liggaam uit die motor gehaal en weggejaag. Enigiemand met inligting kan ao. Padayachie by 083 597 1786 kontak.
Fkengespuis · 4 jaar gelede
KOMMUNISTIESE Azania, die enigste plek in die wereld waar daar pad tekens aangebring word om kapings aan te dui, maar NIKS word aan die saak GEDOEN nie. Volksmoord!!
Die oorledene se lot was in elkgeval bepaal deur die rowers, as hy hulle dood geskiet het was hy nou in die tronk. Azaniese reg.